|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΕΞΑΙΡ. ΕΠΕΙΓΟΝ** |
| **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ**  **ΕΚΠΑΙΔΕΥΣΗΣ ΘΕΣΣΑΛΙΑΣ** |  | Τρίκαλα, 17-03-2023  Αριθμ. πρωτ.: 1950 |
| **ΔΙΕΥΘΥΝΣΗ** **Π/ΘΜΙΑΣ ΕΚΠ/ΣΗΣ ΤΡΙΚΑΛΩΝ**  **-------** |  |  |
| Ταχ. Δ/νση: Μ. Μπότσαρη 2  Τ.Κ. – Πόλη: 42100 Τρίκαλα  Πληροφορίες : Ε. Οικονόμου  Ρ. Ντίνα  Τηλ.: 🕿 24310 46488  E-mail: mail@dipe.tri.sch.gr | **ΠΡΟΣ:** | **Τους Διευθυντές και Προϊσταμένους σχολικών μονάδων και τους εκπαιδευτικούς Π.Ε. Τρικάλων** |
|  |  |  |

**ΘΕΜΑ: «Διαπίστωση οργανικών κενών και πλεονασμάτων για το σχολικό έτος 2022-2023»**

Το ΠΥΣΠΕ Τρικάλων με την **5η/17-03-2023** Πράξη του και σύμφωνα με τις διατάξεις του Π.Δ.50/96, όπως τροποποιήθηκε από τις διατάξεις του Π.Δ. 100/97, καθώς και τις διατάξεις του άρθρου 30 του Ν.3848/2010, και έπειτα από την με αριθμ πρωτ. 103443/Δ1/25-08-2022 Κ.Υ.Α. με θέμα «Ιδρύσεις, καταργήσεις, συγχωνεύσεις, υποβιβασμοί και προαγωγές Δημοτικών Σχολείων και Νηπιαγωγείων 2022-2023»,

Α) συνέταξε **Πίνακα Οργανικών Κενών** και **διαπίστωσε υπεραριθμίες** **εκπαιδευτικών σε σχολικές μονάδες Γενικής Αγωγής** της αρμοδιότητάς του για το σχολικό έτος 2022-2023 και

Β) συνέταξε **Πίνακα Οργανικών Κενών** **εκπαιδευτικών σε σχολικές μονάδες Ειδικής Αγωγής** ενώ διαπίστωσε ότι **δεν προέκυψαν οργανικές υπεραριθμίες εκπαιδευτικών** **σε σχολικές μονάδες** **Ειδικής Αγωγής** αρμοδιότητάς του για το σχολικό έτος 2022-2023.

Σύμφωνα με τα παραπάνω ανακοινώνουμε α) Πίνακες **Οργανικών Κενών σχολικών μονάδων Γενικής και Ειδικής Αγωγής Τρικάλων** που περιέχει **αριθμητικά τα οργανικά κενά** κατά ομάδα σχολείων, σχολική μονάδα, κλάδο και ειδικότητα για το σχολικό έτος 2022-2023 (συνημ.1ο) και β) **Πίνακα Πλεονασμάτων (Υπεραριθμιών) σχολικών μονάδων Γενικής Αγωγής** Τρικάλων που περιέχει **αριθμητικά τα πλεονάσματα (υπεραριθμίες)** κατά ομάδα σχολείων, σχολική μονάδα, κλάδο και ειδικότητα για το σχολικό έτος 2023-2024 (συνημ.2ο)

Πριν από τις τοποθετήσεις οποιασδήποτε κατηγορίας μεταθέσεων **θα προηγηθεί η ρύθμιση υπεραριθμιών** σύμφωνα με το αρ. 14 του Π.Δ.50/1996 (ΦΕΚ 45 τ. A’/08-05-1996) όπως αυτό τροποποιήθηκε με το αρ. 12 του Π.Δ.100/1997 (ΦΕΚ 94 τ. Α’/22-05-1997).

Σύμφωνα με τα παραπάνω:

**ΟΛΟΙ οι ΕΚΠΑΙΔΕΥΤΙΚΟΙ ΠΟΥ ΑΝΗΚΟΥΝ ΟΡΓΑΝΙΚΑ ΣΤΟ ΣΧΟΛΕΙΟ** (είτε υπηρετούν σε αυτό είτε όχι ) **στον κλάδο και την ειδικότητα των οποίων**  **έχει διαπιστωθεί υπεραριθμία ΓΙΑ ΤΟ 2023 (ΕΞΑΙΡΟΥΝΤΑΙ ΟΙ ΧΑΡΑΚΤΗΡΙΣΜΕΝΟΙ ΩΣ ΥΠΕΡΑΡΙΘΜΟΙ ΕΚΠΑΙΔΕΥΤΙΚΟΙ ΠΑΡΕΛΘΟΝΤΩΝ ΕΤΩΝ)** καλούνται να υποβάλουν **ενυπόγραφη δήλωση,** αυτοπροσώπως ή με αποστολή στο ηλεκτρονικό ταχυδρομείο της Δ/νσης Π.Ε. Τρικάλων (e-mail: mail@dipe.tri.sch.gr), στην οποία να αναγράφεται **αν επιθυμούν ή όχι να κριθούν υπεράριθμοι (αρνητική ή θετική)** (συνημ 3ο) **το συντομότερο δυνατό και όχι αργότερα από την Τετάρτη 22 - 03 – 2023 και ώρα 13.00.**

Τονίζεται ότι **όλοι** οι παραπάνω οργανικά ανήκοντες εκπαιδευτικοί **των σχολείων όπου διαπιστώθηκε οργανική υπεραριθμία** - εκτός όσων έχουν υποβάλει αίτηση για βελτίωση θέσης ή για οριστική τοποθέτηση το 2022 - θα πρέπει μαζί με την Αίτηση – Δήλωση κρίσης υπεραριθμίας **να υποβάλλουν και όλα τα σχετικά δικαιολογητικά όπως προβλέπονται στην με αριθμ. πρωτ. 126425/Ε2/14-10-2022 εγκύκλιο των μεταθέσεων προκειμένου να υπολογιστούν τα μόρια μετάθεσής τους.**

**Ο ΧΑΡΑΚΤΗΡΙΣΜΟΣ ΤΩΝ ΥΠΕΡΑΡΙΘΜΩΝ ΕΚΠΑΙΔΕΥΤΙΚΩΝ** πραγματοποιείται σύμφωνα με την παρ.3β του αρ. 14 του Π.Δ.50/1996 και η **ΡΥΘΜΙΣΗ ΤΗΣ ΥΠΕΡΑΡΙΘΜΙΑΣ** σύμφωνα με την παρ.5 του αρ. 14 του Π.Δ.50/1996 ως εξής :

1. Από όσους εκπ/κούς **επιθυμούν** να κριθούν ως υπεράριθμοι και υποβάλλουν δήλωση, υπεράριθμοι χαρακτηρίζονται αυτοί που συγκεντρώνουν το μεγαλύτερο αριθμό μονάδων μετάθεσης σύμφωνα με το αρ. 16 του Π.Δ.50/96, όπως αυτό τροποποιήθηκε με το αρ. 14 του Π.Δ.100/1997, καθώς και με τα οριζόμενα στην παρ. 5 του αρ. 30 του Ν.3848/2010 (ΦΕΚ 70 τ.Α΄/19-05-2010)

2. Αν **δεν υπάρξουν δηλώσεις επιθυμίας** χαρακτηρισμού υπεραρίθμων, τότε ως υπεράριθμοι χαρακτηρίζονται εκείνοι που τοποθετήθηκαν οργανικά τελευταίοι στη σχολική μονάδα. Οι εκπαιδευτικοί που μετατέθηκαν ή τοποθετήθηκαν στη σχολική μονάδα το ίδιο σχολικό έτος, εκτός των εκπαιδευτικών που τοποθετήθηκαν ως υπεράριθμοι στο σχολείο αυτό (από συγχώνευση ή υποβιβασμό), θεωρείται ότι τοποθετήθηκαν ταυτόχρονα. Στην περίπτωση αυτή της ταυτόχρονης τοποθέτησης (και μη ύπαρξης θετικής δήλωσης) υπεράριθμοι χαρακτηρίζονται οι εκπαιδευτικοί που συγκεντρώνουν το μικρότερο αριθμό μονάδων μετάθεσης.

Οι εκπ/κοί που ανήκουν σε **ειδική κατηγορία** ( της περ. α και γ της παρ. 1 του αρ. 13 του Π.Δ.50/1996) δεν μπορούν να χαρακτηριστούν υπεράριθμοι αν δεν το επιθυμούν (αρ. 12 του Π.Δ.100/1997). Οι πολύτεκνοι εκπαιδευτικοί δεν εξαιρούνται από τις ρυθμίσεις του αρ. 14 του Π.Δ.50/1996 σύμφωνα με την παρ. 4 του αρ. 30 του Ν.3848/2010 και μπορούν να χαρακτηρισθούν υπεράριθμοι.

Αφού ολοκληρωθεί η παραπάνω διαδικασία, το ΠΥΣΠΕ θα προβεί στον **ονομαστικό χαρακτηρισμό υπεραρίθμων**, οι οποίοι στη συνέχεια – με νέο έγγραφό μας – θα κληθούν να υποβάλουν δήλωση τοποθέτησης σε συγκεκριμένες σχολικές μονάδες στις οποίες υφίστανται οργανικά κενά. **Η τοποθέτηση των υπεραρίθμων** θα γίνει **σε κενές οργανικές θέσεις της ίδιας ομάδας σχολείων και όπου αυτό δεν είναι δυνατό σε σχολεία όμορης ομάδας**.

Με νεότερο έγγραφό μας θα αποσταλούν στα σχολεία και θα αναρτηθούν στην ιστοσελίδα της Δ/νσης (<http://dipe.tri.sch.gr/new2/>), η ονομαστική κατάσταση των υπεράριθμων εκπαιδευτικών, ο πίνακας των οργανικών κενών καθώς και η σχετική Αίτηση – Δήλωση τοποθέτησης υπεραρίθμου σε οργανικό κενό.

Παρακαλούμε, με ευθύνη των Διευθυντών και Προϊσταμένων σχολικών μονάδων, να **ενημερωθούν ενυπόγραφα όλοι οι εκπαιδευτικοί που υπηρετούν στη σχολική τους μονάδα** καθώς και **όσοι απουσιάζουν** για οποιοδήποτε λόγο και **να τηρηθεί αυστηρά η ανωτέρω προθεσμία** για την ομαλή λειτουργία των εργασιών του Συμβουλίου.

|  |  |
| --- | --- |
| **Συνημμένα:**   1. Πίνακες οργανικών κενών σχολ. έτους 2022-2023. 2. Πίνακας υπεραριθμιών σχολ. έτους 2022-2023. 3. Αίτηση – Δήλωση κρίσης υπεραριθμίας   **Εσωτ. διανομή:**   1. Τμήμα Εκπ/κών θεμάτων | **Ο ΔΙΕΥΘΥΝΤΗΣ Π.Ε. ΤΡΙΚΑΛΩΝ**  **ΧΡΗΣΤΟΣ ΤΡΙΚΑΛΗΣ** |